PRITARTA

Kaišiadorių rajono savivaldybės administracijos Švietimo, kultūros ir sporto skyriaus vedėjo

2022 m. rugpjūčio 31 d.

įsakymu Nr. DS-ŠV-312

PATVIRTINTA

Kaišiadorių meno mokyklos

direktoriaus 2022 m. rugpjūčio 31 d.

įsakymu Nr. V-127

**I. BENDROSIOS NUOSTATOS**

1. Kaišiadorių meno mokyklos (toliau – Meno mokykla) ugdymo planas 2022–2023 mokslo metų (toliau – ugdymo planas) reglamentuoja formalųjį švietimą papildančių ir neformaliojo švietimo programų įgyvendinimą mokykloje.

2. Meno mokykla vykdo formalųjį švietimą papildančias (toliau – FŠPU) muzikos, dailės, teatro bei neformaliojo švietimo (toliau – NŠ) (ankstyvojo meninio ugdymo, meno mėgėjų) ugdymo programas.

3. 2021–2022 m. m. ugdymo plano įvykdymo analizė.

2021–2022 m. m. ugdymo planas buvo rengiamas atsižvelgiant į Lietuvos Respublikos Švietimo ir mokslo ministro 2015 m. sausio 27 d, įsakymą Nr. V-48 „Dėl rekomendacijų dėl meninio formalųjį švietimą papildančio ugdymo programų rengimo ir įgyvendinimo patvirtinimo“. Ugdymo plane programų įgyvendinimui valandos buvo skirtos, atsižvelgus į Kaišiadorių rajono savivaldybės skiriamas lėšas. 2021–2022 m. m. šalyje esant pandemijai, mokykloje buvo sudaryta galimybė ugdymo procesą organizuoti nuotoliniu būdu. Programos buvo įgyvendintos.

2022 m. Meno mokyklos FŠPU programas baigė 35 mokiniai ir NŠ (ankstyvojo meninio ugdymo) – 10 mokinių.

2021-2022 m. m. ugdymo plane buvo numatytos valandos mokomiesiems kolektyvams. Mokomieji kolektyvai dalyvavo numatytuose renginiuose, konkursuose, festivaliuose.

4. 2022–2023 m. m. ugdymo plano tikslas:

4.1. tikslingai ir kryptingai formuoti vykdomų FŠPU ir NŠ programų turinį, ugdant mokinio tiek bendrąsias, tiek dalykines kompetencijas, mokant mokinius planuoti savo mokymąsi ir įsivertinti/vertinti savo pasiekimus, ugdant atsakomybę ir savarankiškumą, sudarant sąlygas įvairių gebėjimų mokiniams parodyti tai, ko išmoko, vykdant refleksiją.

5. Ugdymo plano uždaviniai:

5.1. nustatyti ugdymo proceso organizavimo tvarką;

5.2. nustatyti pamokų (valandų) skaičių, skirtą vykdomų programų įgyvendinimui;

5.3 organizuoti įtraukųjį ugdymą, atitinkantį mokinio ugdymosi galimybes ir poreikius.

6.Ugdymo plane vartojamos sąvokos:

**Individuali mokinio ugdymo programa –** tai programa, kurią mokytojas sudaro mokiniui, siekdamas įvykdyti pradinio, pagrindinio muzikos, dailės, išplėstinio meninio ir meno mėgėjų ugdymo programos tikslus.

**Antrasis instrumentas –** skiriamas, esant finansinėms galimybėms 1-3 metams nepertraukiamo mokymosi (išskyrus chorinio dainavimo programą).

**Pastaba.** Esant finansinėms galimybėms, atsižvelgiant į tėvų prašymus, mokinių pasiekimus (dalyvavimas tarptautiniuose, respublikiniuose konkursuose, festivaliuose, mokyklos mokomųjų kolektyvų veikloje, koncertinėje veikloje), mokytojo rekomendaciją, mokiniams, lankiusiems antrą instrumentą 3 metus, galima papildomai skirti 1-2 metus antro instrumento mokymosi.

**Ansamblis** – skiriamas esant finansinėms galimybėms, ugdyti bendruosius muzikavimo gebėjimus ir suteikti ansamblinio muzikavimo patirtį.

**Akademinis atsiskaitymas –**viešas ar uždaras mokinio koncertinis pasirodymas vertinamas pažymiu.

**Baigiamasis egzaminas –** tai ugdytinių pasiekimų patikra, baigus pagrindinio formalųjį švietimą papildančio meninio ugdymo mokomųjų dalykų programas.

**Dalyko bendroji programa –** dalyko ugdymo kryptį (tikslus ir uždavinius), ugdymo turinį ir didaktines nuostatas, kuriomis siekiama, kad mokinys įgytų papildomai kompetencijai būtiną žinojimą ir supratimą, išsiugdytų esminius gebėjimus ir vertybines nuostatas, nusakanti programa. Bendrosios dalykų programos parengtos vadovaujantis Rekomendacijomis dėl meninio formalųjį švietimą papildančio ugdymo programų rengimo ir įgyvendinimo, patvirtintomis Lietuvos Respublikos švietimo ir mokslo ministro 2015 m. sausio 27 d. įsakymu Nr. V-48 (http://www.smm.lt/web/lt/smm-svietimas/svietimas-neformalusis).

**Dalyko teminis planas** – dalyko turinio išdėstymas temomis kuriai nors klasei, mokytojo parengtas atsižvelgiant į mokinių pasiekimus pagal dalyko programai skirtų valandų skaičių. Rengiamas kiekvieniems mokslo metams grupinių mokomųjų dalykų pamokoms.

**Darbų peržiūra –** atsiskaitymo forma, skirta dailės programos mokiniams.

**Išplėstinio meninio (muzika, dailė) ugdymo programa-** skirta gabiems mokiniams (respublikinių, tarptautinių konkursų, festivalių dalyviams, laureatams), baigusiems pagrindinio ugdymo programą (pagrindinio mokomojo dalyko pasiekimai įvertinti 9-10 balų, bendras vidurkis ne žemesnis nei 8 ) ir pageidaujantiems toliau plėtoti pasirinktą meninio ugdymo programą, lavinti kūrybinius gebėjimus, menines bei dalykines kompetencijas.

**Formalųjį švietimą papildantis ugdymas (FŠPU)** – kryptinga veikla, padedanti pagal ilgalaikes programas sistemiškai plėsti tam tikros srities žinias, stiprinti gebėjimus ir įgūdžius ir suteikti asmeniui papildomas dalykines kompetencijas.

**Formalųjį švietimą papildančio ugdymo programa (FŠPU)** – apibrėžia programos tikslą, uždavinius, trukmę, sandarą, dalyvių amžių ir įgyvendinimą.

**Kompetencija** – gebėjimas atlikti tam tikrą veiklą, remiantis įgytų žinių, mokėjimų, įgūdžių, vertybinių nuostatų visuma.

Meninio ugdymo branduolys – privaloma mokinių meninę raišką ir brandą užtikrinanti muzikos, dailės dalykų visuma.

Mokyklos ugdymo planas – mokykloje vykdomų ugdymo programų įgyvendinimo aprašas, parengtas vadovaujantis Bendraisiais ugdymo planais ir rekomendacijomis dėl meninio formalųjį švietimą papildančio ugdymo programų rengimo ir įgyvendinimo, patvirtintomis LR švietimo ir mokslo ministro 2015 m. sausio 27 d. įsakymu Nr. V-48.

**Orkestras, choras –** kartu muzikuojančių mokyklos mokinių grupė**,** kuri siekia plėtoti ansamblio ir kolektyvinio muzikavimo, sceninės kultūros, meninės saviraiškos įgūdžius.

**Pagrindinis dalykas** – dalykas, kurį mokinys privalo mokytis pagal meninio ugdymo programą atitinkamoje klasėje.

**Pasirenkamasis dalykas** – mokyklos siūlomas ir mokinio laisvai pasirenkamas dalykas (muzikinė teatrinė raiška, choras, dailė, chorinis dainavimas).

**Pamoka –** mokytojo organizuojama nustatytos trukmės kryptinga mokinių veikla, kuri padeda siekti ugdymo programose numatytų ir laukiamų rezultatų**.** Pamokos trukmė – 45 min., pusė pamokos (0,5 val.) – 22,5 min.

**Ugdymo programų planas -** tai, ko mokoma ir mokomasi, kaip mokoma ir mokomasi, kaip vertinama mokinių pažanga ir pasiekimai, kokios mokymo ir mokymosi priemonės naudojamos, kokios kompetencijos ugdomos.

**Pastaba.** Programų ugdymo planai rengiami mokomųjų dalykų programomis kiekvienai klasei atskirai FŠPU (pradinio ir pagrindinio ugdymo, išplėstinio meninio ugdymo) ir NŠ (ankstyvojo meninio ugdymo, meno mėgėjų ugdymo).

**Pradinis muzikinis, dailės ugdymas (toliau – pr. u.) –** vykdomas įgyvendinant pagrindinę 3 metų trukmės pradinio meninio ugdymo programą, rekomenduojamą Lietuvos Respublikos švietimo ir mokslo ministerijos. Programos paskirtis – atskleisti ir išplėtoti mokinių kūrybines galias, išugdyti pradinę muzikinę ir dailės ir kompetenciją, kūrybos ir harmonijos pomėgį, suteikti dorinės brandos pradmenis, per meną padėti įsitraukti į kultūrinį bendruomenės ir visuomenės gyvenimą. Baigus šią programą, mokykla išduoda išklausyto kurso pažymėjimą.

**Pagrindinis muzikinis, dailės ugdymas (toliau – pg. u.) –** vykdomas įgyvendinant pagrindinę 4 metų trukmės meninio ugdymo programą, rekomenduojamą Lietuvos Respublikos švietimo ir mokslo ministerijos. Programos paskirtis – toliau plėtoti mokinių kūrybines, dvasines ir fizines galias, suteikti meninės ir estetinės kompetencijos bei dorinės, socialinės kultūrinės ir pilietinės brandos pagrindus, ugdyti jautrų, mąstantį, kūrybingą, įžvalgų meno suvokėją, aktyvų jo vartotoją. Baigus šią programą išduodami Lietuvos Respublikos švietimo ir mokslo ministerijos patvirtinti Neformaliojo vaikų švietimo pažymėjimai.

**Techninis atsiskaitymas** - gamų, etiudų, chorinių partijų, vokalizių atlikimas.

# II. UGDYMO PLANO RENGIMAS

7. Ugdymo planas rengiamas vadovaujantis:

- Rekomendacijomis dėl meninio formalųjį švietimą papildančio ugdymo programų rengimo ir įgyvendinimo, patvirtintomis Lietuvos Respublikos švietimo ir mokslo ministro 2015 m. sausio 27 d. įsakymu Nr. V-48.

- Lietuvos Respublikos švietimo, mokslo ir sporto ministro 2021 m. gegužės 3 d. įsakymu Nr. V-688 2021-2022 ir 2022-2023 mokslo metų pagrindinio ir vidurinio ugdymo programų bendraisiais ugdymo planais.

- Lietuvos higienos norma HN20:2018 „Neformaliojo vaikų švietimo programų vykdymo bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2018 m. birželio 15 d. įsakymu Nr. V-696 .

- Kaišiadorių rajono savivaldybės tarybos 2021 m. vasario 25 d. sprendimu Nr. V17E-25 „Dėl Kaišiadorių rajono savivaldybės strateginio 2021-2023 metų veiklos plano patvirtinimo“.

- Lietuvos Respublikos švietimo, mokslo ir sporto ministro 2019 m. kovo 28 d. įsakymu Nr. V-342 „Dėl neformaliojo vaikų švietimo ir jo teikėjų veiklos kokybės užtikrinimo metodikos patvirtinimo“.

8. Formuojant Meno mokyklos ugdymo turinį remiamasi švietimo stebėsenos, ugdytinių pasiekimų ir pažangos vertinimo/įsivertinimo ugdymo procese, mokytojų praktinės veiklos įsivertinimo informacija.

9. Meno mokyklos formuojamo ugdymo turinio dalį sudaro mokykloje vykdoma koncertinė, praktinė, projektinė ir kitos veiklos, siejamos su mokyklos tikslais ir ugdytinių ugdymosi poreikiais. Šioms veikloms per mokslo metus būtina skirti iki 10 mokymosi dienų. Ji organizuojama mokyklos pasirinktu laiku (žr. 22 punktą).

 10. Mokyklos ugdymo planas derinamas su:

 10.1. mokyklos taryba;

 11. Ugdymo planą tvirtina mokyklos direktorius iki mokslo metų pradžios, suderinęs su mokyklos taryba, pritarus savivaldybės vykdomajai institucijai ar jos įgaliotam asmeniui.

 12. Ugdymo planą rengė darbo grupė, sudaryta Kaišiadorių meno mokyklos direktoriaus 2022 m. gegužės 30 d. įsakymu Nr. V-110 „Dėl darbo grupės 2022-2023 m. m. ugdymo planui parengti sudarymo“.

13. Mokykla, pritaikydama ir įgyvendindama ugdymo turinį, vadovaujasi Mokymo programomis, kitais norminiais teisės aktais, mokyklos strateginiais tikslais, atsižvelgdama į mokyklos bendruomenės poreikius ir turimus išteklius.

# III. VYKDOMOS UGDYMO PROGRAMOS

14. Mokinių priėmimas į Meno mokyklą vykdomas vadovaujantis „Dėl ugdytinių priėmimo į Kaišiadorių rajono savivaldybės neformaliojo švietimo įstaigas tvarkos aprašu“, patvirtintu Kaišiadorių rajono savivaldybės tarybos 2020 m. liepos 2 d. įsakymu Nr. V17E-176; „Priimamo asmens į formalųjį švietimą papildančio ugdymo programas gebėjimų patikros (muzikinės klausos, dailės darbų) tvarkos aprašu“, patvirtintu Kaišiadorių meno mokyklos direktoriaus 2018 m. balandžio 18 d. įsakymu Nr. V-103.

15. Meno mokykloje vykdomos šios formalųjį švietimą papildančio ugdymo programos:

15.1. **3 metų trukmės** pradinio muzikinio, dailės ugdymo programa;

15.1.1. besimokydami pagal pradinio muzikinio ugdymo programą mokiniai susipažįsta su instrumento ar dainavimo technika, meninės išraiškos priemonėmis, mokosi solfedžio, formuojami muzikavimo įgūdžiai, lavinama muzikinė klausa, integruojant solfedžio, muzikos kūrinių klausymo ir muzikos istorijos elementus;

15.1.3. besimokydami pagal pradinio dailės ugdymo programą mokiniai susipažįsta su dailės priemonėmis, technikomis, meno rūšimis, padedančiomis ugdyti estetinius jausmus.

15.2.**4 metų trukmės** pagrindinio muzikinio, dailės ugdymo programa;

15.2.1. besimokydami pagal pagrindinio muzikinio ugdymo programą mokiniai plėtoja muzikavimo, instrumento technologijos pažinimo ir muzikinės saviraiškos galimybes;

15.2.3. besimokydami pagal pagrindinio dailės ugdymo programą mokiniai toliau gilina žinias tapybos, skulptūros, kompozicijos pagrindų ir dailėtyros dalykuose.

15.3. **1-2 metų** išplėstinio meninio ugdymo (muzika, dailė) programa;

15.3.1. besimokydami pagal išplėstinio meninio ugdymo programą mokiniai toliau plėtoja pasirinktą meninio ugdymo programą, lavina kūrybinius gebėjimus, menines bei dalykines kompetencijas.

15.3.2. programa skirta gabiems, konkursų laureatams, pagrindinį ugdymą baigusiems mokiniams.

16. 1-4 metų trukmės neformaliojo švietimo programos (1 priedas)

**IV. UGDYMO PROCESO ORGANIZAVIMAS**

17. 2022-2023 mokslo metai prasideda 2022 m. rugsėjo 1 d., baigiasi 2022 m. gegužės 31 d. Vadovaujantis 2010 m. gegužės 27 d. Kaišiadorių rajono savivaldybės tarybos sprendimu Nr. V17-112 „Dėl mokslo metų trukmės nustatymo neformaliojo švietimo mokyklose“, Kaišiadorių rajono savivaldybės administracijos direktoriaus pavaduotojo 2017 m. kovo 29 d. įsakymu Nr. V30E-14 „Dėl neformaliojo vaikų švietimo programų mokinių atostogų metu vykdymo tvarkos aprašo patvirtinimo“.

18. Meno mokykloje ugdomasi 5 (penkias) dienas per savaitę. 2022-2023 m. m. ugdymo proceso trukmė – 36 savaitės.

19. Mokytojų darbo laikas (pamokų tvarkaraščiai, darbo grafikai) derinamas su pavaduotoju ugdymui ir tvirtinamas mokyklos direktoriaus įsakymu. Individualių pamokų tvarkaraščiai, darbo grafikai, suderinus su mokiniais, darbo krūvio sandara pateikiami direktoriaus pavaduotojui ugdymui iki rugsėjo 8 d.

20. Meno mokykla ugdymo procesą organizuoja pusmečiais:

I pusmetis – nuo rugsėjo 1 d. iki gruodžio 23 d.

II pusmetis – nuo sausio 9 d. iki gegužės 31 d.

21. Ugdymo proceso metu mokinimas skiriamos atostogos: rudens, žiemos (Šv. Kalėdų), pavasario (Šv. Velykų).

21.1. Mokinių atostogos derinamos su gimnazijos, progimnazijos mokinių atostogomis:

|  |  |  |
| --- | --- | --- |
| **Atostogos** | **Prasideda** | **Baigiasi** |
| Rudens | 2022-10-31 | 2022-11-04 |
| Žiemos (Šv. Kalėdų) | 2022-12-27 | 2023-01-06 |
| Pavasario (Šv. Velykų) | 2023-04-11 | 2023-04-14 |
| Vasaros | 2023-06-07 | 2023-08-31 |

21.2. Mokinių žiemos atostogų metu (2023-02-13 iki 2023-02-17) ir 2023 m. birželio 1-7 dienomis organizuojamos FŠPU grupinės bei individualios muzikinio ir meninio (dailės, teatro) ugdymo, NŠ meno mėgėjų ugdymo bei NŠ ankstyvojo meninio ugdymo programų pamokos ir/arba edukacinė, koncertinė, projektinė veikla, programų koncertai, šventės, išvykos, pasiruošimas konkursams, festivaliams ir kiti renginiai pagal mokyklos bendruomenės narių poreikį. Mokytojai vykdo projektinę, metodinę veiklą, tvarko dokumentaciją, dalyvauja kvalifikacijos tobulinimo renginiuose.

21.3. Vadovaujantis Kaišiadorių rajono savivaldybės administracijos direktoriaus pavaduotojo 2017 m. kovo 9 d. įsakymu Nr. V30E „Neformaliojo vaikų švietimo programų vykdymo mokinių atostogų metu tvarkos aprašu“ mokiniai atostogų metu gali dalyvauti festivaliuose, konkursuose, dainų šventėse ir kituose organizuojamuose renginiuose.

21.4. Jei oro temperatūra – 20 laipsnių šalčio ar žemesnė, į Meno mokyklą gali neatvykti 2-11 metų mokiniai, esant - 25 laipsniams šalčio ar žemesnei temperatūrai 12-18 metų mokiniai. Šios dienos įskaičiuojamos į mokymosi dienų skaičių. Paskelbus ekstremalią situaciją, pavojingą mokinių ir mokytojų sveikatai ar gyvybei, mokyklos administracija, pasitarus su mokyklos bendruomene priima sprendimus dėl ugdymo proceso koregavimo. Mokiniams atvykus, pamokos organizuojamos.

Šiltuoju metų laikotarpiu, temperatūrai mokymosi patalpose viršijus numatytąją Lietuvos higienos normoje HN21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtintoje Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017. „Mokykla, vykdanti bendrojo ugdymo programas. Bendrieji sveikatos saugos reikalavimai“ (toliau – Higienos norma), ugdymo procesas gali būti koreguojamas ir organizuojamas kitose erdvėse.

21.5. Ugdymas karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms meno mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (vyksta remonto darbai mokykloje ir kt.), koreguojamas arba laikinai stabdomas, arba organizuojamas nuotoliniu mokymo proceso organizavimo būdu, atsižvelgiant į ypatingų aplinkybių ar aplinkybių meno mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, pobūdį ir apimtis (2 priedas).

22. Mokykla skiria 10 ugdymo proceso dienų per mokslo metus koncertinei, edukacinei, projektinei ir kitoms veikloms. Vykdant šias veiklas pamokos nevyksta. Šios dienos įskaičiuojamos į ugdymosi dienų skaičių:

|  |  |  |
| --- | --- | --- |
| 22.1. | Mokslo metų pradžios šventė | 2022-09-01 |
|  22.2 | Tarptautinė mokytojų diena. Pasaulinė muzikos diena. | 2022 m. spalio mėn. |
| 22.3. | Adventinis vakaras | 2022 m. lapkričio mėn. |
| 22.4. | Kalėdiniai koncertai  | 2022 m. gruodžio mėn. |
| 22.5. | Užgavėnės | 2023-02-21 |
| 22.6. | Lietuvos Valstybės atkūrimo diena, Vasario 16-oji | 2023 m. vasario mėn. |
| 22.7. | Lietuvos Nepriklausomybės atkūrimo diena, Kovo 11-oji | 2023 m. kovo mėn. |
| 22.8. | Poezijos ir muzikos pavasaris „Atplėštų eilėraščių muzika...“ | 2023 m. gegužės mėn. |
| 22.9. | Išvykos (MO muziejus, Vilniaus dailės galerija, Kauno valstybinis muzikinis teatras arba nacionalinis operos ir baleto teatras, Lietuvos nacionalinė filharmonija ir kt.). Edukacinė, koncertinė, projektinė veikla. | 2022 m. spalio-lapkričio mėn., 2023 m. mokinių žiemos atostogos, 2023 m. balandžio-gegužės mėn.2023 m. birželio1-7 d. |

23. Mokykloje vykdomos formalųjį švietimą papildančio ugdymo programos: fortepijono, akordeono, styginių instrumentų, liaudies instrumentų, pučiamųjų instrumentų, chorinio dainavimo, solinio dainavimo, išplėstinio meninio ugdymo, mušamųjų instrumentų ir dailės.

24. Mokymo procesas vykdomas organizuojant individualius ir grupinius užsiėmimus.

 24.1. Individualūs užsiėmimai organizuojami mokantis šių dalykų:

 24.1.1. fortepijono;

 24.1.2. akordeono;

 24.1.3. smuiko, violončelės;

 24.1.4. fleitos, saksofono, trimito, valtornos, tūbos, klarneto, trombono, eufonijos;

 24.1.5. kanklių, birbynės, lumzdelio;

24.1.6. mušamųjų instrumentų;

24.1.7. solinio dainavimo;

24.1.8. išplėstinio meninio ugdymo (muzika, dailė);

 24.1.9. antrojo instrumento.

 24.2. Grupiniai užsiėmimai organizuojami mokantis šių dalykų:

24.2.1. solfedžio;

 24.2.2. muzikos istorijos;

 24.2.3. dailės;

 24.2.4. chorinio dainavimo;

24.2.5. pasirenkamojo dalyko (muzikinė teatrinė raiška, dailė, choras, chorinis dainavimas);

 24.3. Grupiniai užsiėmimai vyksta:

 24.3.1. liaudies instrumentų orkestre;

 24.3.2. pučiamųjų instrumentų orkestre;

 24.3.3. akordeonistų orkestre;

 24.3.4. jaunių chore;

 24.3.5. jaunučių chore;

24.3.6. kanklininkų ansamblyje;

25. Akordeonistų orkestre dalyvaujančių mokinių skaičius ne mažesnis negu 10 mokinių, pučiamųjų, liaudies instrumentų orkestruose dalyvaujančių mokinių skaičius ne mažesnis negu 12 mokinių.

26. Grupiniuose užsiėmimuose dalyvaujančių mokinių skaičius 10 ir daugiau (chorinio dainavimo programa), muzikos istorijos užsiėmimuose dalyvaujančių mokinių skaičius 10-16, solfedžio – 10-14 mokinių, dailės programoje 10-12 mokinių.

Pastaba. Jei grupiniuose užsiėmimuose jungiamos grupės, pvz.: pg. u. 1-4 klasės, tai esant finansinėms galimybėms, papildomai skiriama 1 val.

27. Koncertmeisterio valandos:

|  |  |
| --- | --- |
| Programa | Koncertmeisterio valandos |
| Pučiamųjų instrumentų programa | 8,5 val. |
| Styginių instrumentų programa (smuikas, violončelė) | 3,5 val. |
| Liaudies instrumentų programa (kanklės, birbynė) | 2,5 val. |
| Mušamųjų instrumentų programa | 1 val. |
| Chorinio dainavimo programaJaunučių chorai | 10 val. |
| Chorinio dainavimo programaJaunių chorai | 10 val. |
| Akordeonistų orkestras | 2 val. |
| Pučiamųjų instrumentų orkestras | 5 val. |
| Konkursams | 20,5 val. |
| Iš viso: | 63 val. |

27.1. pradinio ugdymo programos 2-3 klasėse ir pagrindinio ugdymo programos 1-3 klasėse (3 mokiniams 0,5 val.);

27.2. pagrindinio ugdymo programos 4 klasėje (1 mokiniui – 0,5 val.).

**Pastaba.** Esant finansinėms galimybėms gali būti skiriama koncertmeisterio valandų akompanavimui konkursuose, festivaliuose ( 1 mokiniui - 1 koncertmeisterio valanda per savaitę).

28. 2022-2023 mokslo metais Meno mokykloje vykdomoms programoms skiriamos valandos:

29. Pradinis muzikinis formalųjį švietimą papildantis ugdymas (akordeono programa):

|  |  |  |  |
| --- | --- | --- | --- |
| **Dalykai/klasė** | **1** | **2** | **3** |
| Branduolio dalykai | Muzikavimas (akordeonas) | 1 | 2 | 2 |
| Solfedžio | 1 | 2 | 2 |
| Akordeonistų ansamblis | - | 2 |
| **Maksimalus pamokų skaičius** |  | **3** | **6** | **6** |
| Pasirenkamasis dalykas | Muzikinė teatrinė raiška, dailė, choras, chorinis dainavimas | 1 |

30. Pagrindinis muzikinis formalųjį švietimą papildantis ugdymas (akordeonas):

|  |  |  |  |  |
| --- | --- | --- | --- | --- |
| **Dalykai/klasė** | **1** | **2** | **3** | **4** |
| Branduolio dalykai | Muzikavimas (akordeonas) | 2 | 2 | 2 | 2 |
| Solfedžio | 2 | 2 | 2 | 2 |
| Muzikos istorija | 1 | 1 | 1 | 1 |
| Akordeonistų orkestras | 3 |
| Akordeonistų orkestro grupės (I, II, III partijos) | 2 |
| **Maksimalus pamokų skaičius** |  | **10** | **10** | **10** | **10** |
| Pasirenkamasis dalykas | Muzikinė teatrinė raiška, dailė, choras, chorinis dainavimas | 1 |

**Pastaba.** Pasirenkamasis dalykas (muzikinė teatrinė raiška, dailė, choras, chorinis dainavimas) 1 valanda siūlomas visų programų (pr. u. 2-pg. u. 4 kl.) mokiniams pagal tėvų prašymus. Pamoka vyksta grupėje (10-12 mokinių).

**Pastaba.** Akordeonistų ansamblį mokiniai lanko nuo pr. u. 1 kl. II pusmečio, atsižvelgiant į mokinio gebėjimus ir mokytojo rekomendaciją.

**Pastaba.** Akordeonistų ansamblio nelankantys mokiniai lanko jaunučių chorą (nuo pr. u. 1 kl. II pusmečio).

31. Pradinis muzikinis formalųjį švietimą papildantis ugdymas (fortepijono programa):

|  |  |  |  |
| --- | --- | --- | --- |
| **Dalykai/klasė** | **1** | **2** | **3** |
| Branduolio dalykai | Muzikavimas (fortepijonas) | 1 | 2 | 2 |
| Solfedžio | 1 | 2 | 2 |
| Jaunučių choras  | 2 |
| **Maksimalus pamokų skaičius** |  | **4** | **6** | **6** |
| Pasirenkamasis dalykas | Muzikinė teatrinė raiška, dailė, choras, chorinis dainavimas | 1 |

32. Pagrindinis muzikinis formalųjį švietimą papildantis ugdymas (fortepijonas):

|  |  |  |  |  |
| --- | --- | --- | --- | --- |
| **Dalykai/klasė** | **1** | **2** | **3** | **4** |
| Branduolio dalykai | Muzikavimas (fortepijonas) | 2 | 2 | 2 | 2 |
| Solfedžio | 2 | 2 | 2 | 2 |
| Muzikos istorija | 1 | 1 | 1 | 1 |
| Jaunių choras | 2 |
| **Maksimalus pamokų skaičius** |  | **7**  | **7**  | **7**  | **7**  |
| Pasirenkamasis dalykas | Muzikinė teatrinė raiška, dailė, choras, chorinis dainavimas | 1 |

**Pastaba.** Pasirenkamasis dalykas (muzikinė teatrinė raiška, dailė, choras, chorinis dainavimas) 1 valanda siūlomas visų programų (pr. u. 2-pg. u. 4 kl.) mokiniams pagal tėvų prašymus. Pamoka vyksta grupėje (10-12 mokinių).

**Pastaba.** Antrasis instrumentas skiriamas atsižvelgiant į mokyklos orkestrų, ansamblių poreikius. Mokiniai, pasirinkusieji antrąjį instrumentą, lanko orkestrą/ansamblį, vietoje jaunučių choro.

**Pastaba.** Antrasis instrumentas skiriamas atsižvelgiant į mokyklos orkestrų, ansamblių poreikius. Mokiniai, pasirinkusieji antrąjį instrumentą lanko orkestrą, ansamblį, vietoje jaunių choro.

33. Pradinis muzikinis formalųjį švietimą papildantis ugdymas (styginių instrumentų programa):

|  |  |  |  |
| --- | --- | --- | --- |
| **Dalykai/klasė** | **1** | **2** | **3** |
| Branduolio dalykai | Muzikavimas (smuikas, violončelė) | 1 | 2 | 2 |
| Solfedžio | 1 | 2 | 2 |
| Jaunučių choras | 2 |
| **Maksimalus pamokų skaičius** |  | **4** | **6** | **6** |
| Pasirenkamasis dalykas | Muzikinė teatrinė raiška, dailė, choras, chorinis dainavimas | 1 |

34. Pagrindinis muzikinis formalųjį švietimą papildantis ugdymas (styginių instrumentų programa):

|  |  |  |  |  |
| --- | --- | --- | --- | --- |
| **Dalykai/klasė** | **1** | **2** | **3** | **4** |
| Branduolio dalykai | Muzikavimas (smuikas, violončelė) | 2 | 2 | 2 | 2 |
| Solfedžio | 2 | 2 | 2 | 2 |
| Muzikos istorija | 1 | 1 | 1 | 1 |
|  | Jaunių choras | 2 |
| **Maksimalus pamokų skaičius** |  | **6** | **6** | **6** | **6** |
| Pasirenkamasis dalykas | Muzikinė teatrinė raiška, dailė, choras, chorinis dainavimas | 1 |

**Pastaba.** Pasirenkamasis dalykas (muzikinė teatrinė raiška, dailė, choras, chorinis dainavimas) 1 valanda siūlomas visų programų (pr. u. 2-pg. u. 4 kl.) mokiniams pagal tėvų prašymus. Pamoka vyksta grupėje (10-12 mokinių).

35. Pradinis muzikinis formalųjį švietimą papildantis ugdymas (liaudies instrumentų programa):

|  |  |  |  |
| --- | --- | --- | --- |
| **Dalykai/klasė** | **1** | **2** | **3** |
| Branduolio dalykai | Muzikavimas (kanklės, birbynė, lumzdelis) | 1 | 2 | 2 |
| Solfedžio | 1 | 2 | 2 |
| Liaudies instrumentų orkestro skudučių grupė (ansamblis) | 2 |
| **Maksimalus pamokų skaičius** |  | **4** | **6** | **6** |
| Pasirenkamasis dalykas | Muzikinė teatrinė raiška, dailė, choras, chorinis dainavimas | 1 |

36. Pagrindinis muzikinis formalųjį švietimą papildantis ugdymas (liaudies instrumentų programa):

|  |  |  |  |  |
| --- | --- | --- | --- | --- |
| **Dalykai/klasė** | **1** | **2** | **3** | **4** |
| Branduolio dalykai | Muzikavimas (kanklės, birbynė, lumzdelis) | 2 | 2 | 2 | 2 |
| Solfedžio | 2 | 2 | 2 | 2 |
| Muzikos istorija | 1 | 1 | 1 | 1 |
| Liaudies instrumentų orkestras | 3 |
| Liaudies instrumentų orkestro grupės (kanklės, birbynė) | 1 |
| **Maksimalus pamokų skaičius** |  | **9** | **9** | **9** | **9** |
| Pasirenkamasis dalykas | Muzikinė teatrinė raiška, dailė, choras, chorinis dainavimas | 1 |

**Pastaba.** Pasirenkamasis dalykas (muzikinė teatrinė raiška, dailė, choras, chorinis dainavimas) 1 valanda siūlomas visų programų (pr. u. 2-pg. u. 4 kl.) mokiniams pagal tėvų prašymus. Pamoka vyksta grupėje (10-12 mokinių).

**Pastaba.** Kanklininkų ansamblis skiriamas gabiems liaudies instrumentų programos (kanklių) mokiniams.

37. Pradinis muzikinis formalųjį švietimą papildantis ugdymas (pučiamųjų instrumentų programa):

|  |  |  |  |
| --- | --- | --- | --- |
| **Dalykai/klasė** | **1** | **2** | **3** |
| Branduolio dalykai | Muzikavimas (fleita, saksofonas, trimitas, valtorna, tūba, klarnetas, trombonas, eufonija) | 1 | 2 | 2 |
| Solfedžio | 1 | 2 | 2 |
| Jaunučių pučiamųjų instrumentų orkestras | 1 |
| **Maksimalus pamokų skaičius** |  | **3** | **5** | **5** |
| Pasirenkamasis dalykas | Muzikinė teatrinė raiška, dailė, choras, chorinis dainavimas | 1 |

**Pastaba.** Mokytojui įvertinus mokinio gebėjimus, pr. u. 1 kl. mokiniai nuo II pusmečio gali lankyti jaunučių pučiamųjų instrumentų orkestrą. Nelankantys jaunučių pučiamųjų instrumentų orkestro privalo lankyti jaunučių chorą (**nuo pr. u.1 kl. I pusmečio).**

38. Pagrindinis muzikinis formalųjį švietimą papildantis ugdymas (pučiamųjų instrumentų programa):

|  |  |  |  |  |
| --- | --- | --- | --- | --- |
| **Dalykai/klasė** | **1** | **2** | **3** | **4** |
| Branduolio dalykai | Muzikavimas (fleita, saksofonas, trimitas, valtorna, tūba, klarnetas, trombonas, eufonija) | 2 | 2 | 2 | 2 |
| Solfedžio | 2 | 2 | 2 | 2 |
| Muzikos istorija | 1 | 1 | 1 | 1 |
| Pučiamųjų instrumentų orkestras  | 3 |
| Pučiamųjų instrumentų orkestro grupės (fleita, saksofonas, klarnetas, eufonija, trimitas, trombonas, tūba) | 1 |
| **Maksimalus pamokų skaičius** |  | **9** | **9** | **9** | **9** |
| Pasirenkamasis dalykas | Muzikinė teatrinė raiška, dailė, choras, chorinis dainavimas | 1 |

**Pastaba.** Pasirenkamasis dalykas (muzikinė teatrinė raiška, dailė, choras, chorinis dainavimas) 1 valanda siūlomas visų programų (pr. u. 2-pg. u. 4 kl.) mokiniams pagal tėvų prašymus. Pamoka vyksta grupėje (10-12 mokinių).

**Pastaba.** Pučiamųjų instrumentų orkestro grupių (fleita, saksofonas, klarnetas, eufonija, trimitas) užsiėmimai vyksta pagal pavaduotojui ugdymui pateiktus individualius pamokų tvarkaraščius.

39. Pradinis muzikinis formalųjį švietimą papildantis ugdymas (solinio dainavimo programa):

|  |  |  |  |
| --- | --- | --- | --- |
| **Dalykai/klasė** | **1** | **2** | **3** |
| Branduolio dalykai | Muzikavimas (solinis dainavimas) | 1 | 2 | 2 |
| Solfedžio | 1 | 2 | 2 |
| Antrasis instrumentas (fortepijonas) | 0,5 | 0,5 | 0,5 |
| Jaunučių choras | 2 |
| **Maksimalus pamokų skaičius** |  | **4,5** | **6,5** | **6,5** |
| Pasirenkamasis dalykas | Muzikinė teatrinė raiška, dailė, choras, chorinis dainavimas | 1 |

40. Pagrindinis muzikinis formalųjį švietimą papildantis ugdymas (solinio dainavimo programa):

|  |  |  |  |
| --- | --- | --- | --- |
| **Dalykai/Klasė** | **1** | **2** | **3** |
| Branduolio dalykai | Muzikavimas (solinis dainavimas) | 2 | 2 | 2 |
| Solfedžio | 2 | 2 | 2 |
| Muzikos istorija | 1 | 1 | 1 |
| Jaunių choras | 3 |
| **Maksimalus pamokų skaičius** |  | **8** | **8** | **8** |
| Pasirenkamasis dalykas | Muzikinė teatrinė raiška, dailė, choras, chorinis dainavimas | 1 |

**Pastaba.** Pasirenkamasis dalykas (muzikinė teatrinė raiška, dailė, chorinis dainavimas) 1 valanda siūlomas visų programų (pr. u. 2-pg. u. 4 kl.) mokiniams pagal tėvų prašymus. Pamoka vyksta grupėje (10-12 mokinių).

41. Pradinis dailės formalųjį švietimą papildantis ugdymas

|  |  |  |  |
| --- | --- | --- | --- |
| **Dalykai/Klasė** | **1** | **2** | **3** |
| Pagrindiniai dalykai | Grafinė raiška | 1 | 2 | 2 |
| Spalvinė raiška | 2 | 2 | 2 |
| Erdvinė raiška | 1 | 2 | 2 |
| **Maksimalus pamokų skaičius** |  | **4** | **6** | **6** |
| Pasirenkamasis dalykas | Choras, muzikinė teatrinė raiška | 1 |

42. Pagrindinis dailės formalųjį švietimą papildantis ugdymas

|  |  |  |  |  |
| --- | --- | --- | --- | --- |
| **Dalykai/Klasė** | **1** | **2** | **3** | **4** |
| Pagrindiniai dalykai | Piešimas | 3 | 3 | 3 | 3 |
| Tapyba | 3 | 3 | 3 | 3 |
| Skulptūra | 2 | 2 | 2 | 2 |
| Kompozicija | 2 | 3 | 3 | 4 |
| Dailėtyra | 1 | 1 | 1 | 1 |
| **Maksimalus pamokų skaičius** |  | **11** | **12** | **12** | **13** |
| Pasirenkamasis dalykas | Choras, muzikinė teatrinė raiška | 1 |

**Pastaba.** Pasirenkamasis dalykas (choras, muzikinė teatrinė raiška) 1 valanda siūlomas visų programų (pr. u. 1-pg. u. 4 kl.) mokiniams pagal tėvų prašymus. Pamoka vyksta grupėje (10-12 mokinių).

**Pastaba.** Esant finansinėms galimybėms gali būti skiriamas muzikos instrumento pažinimas (0,5 val.) nuo pr.u. 1 kl., ne daugiau kaip 3 metus iš eilės.

43. Pradinis muzikinis formalųjį švietimą papildantis ugdymas (chorinis dainavimas)

|  |  |  |  |
| --- | --- | --- | --- |
| **Dalykai/klasė** | **1** | **2** | **3** |
| Branduolio dalykai | Chorinis dainavimas | 2 | 2 | 2 |
| Solfedžio | 1 | 2 | 2 |
| Choras (jaunučių)  | 2 |
| Antrasis instrumentas (fortepijonas) | 0,5 | 0,5 | 1 |
| **Maksimalus pamokų skaičius** |  | **5,5** | **6,5** | **7** |
| Pasirenkamasis dalykas | Muzikinė teatrinė raiška, dailė | 1 |
|  | Sceninė kultūra ir scenos judesys (chorui) | 0,5 |

44. Pagrindinis muzikinis formalųjį švietimą papildantis ugdymas (chorinis dainavimas)

|  |  |  |  |  |
| --- | --- | --- | --- | --- |
| **Dalykai/klasė** | **1** | **2** | **3** | **4** |
| Branduolio dalykai | Chorinis dainavimas | 2 | 2 | 2 | 2 |
| Solfedžio | 2 | 2 | 2 | 2 |
| Choras (jaunių)  | 3 |
| Muzikos istorija | 1 | 1 | 1 | 1 |
| Antrasis instrumentas (fortepijonas) | 1 | 1 | 1 | 1 |
| **Maksimalus pamokų skaičius** |  | **9** | **9** | **9** | **9** |
| Pasirenkamasis dalykas | Muzikinė teatrinė raiška, dailė | 1 |
|  | Sceninė kultūra ir scenos judesys (chorui) | 0,5 |

**Pastaba.** Pasirenkamasis dalykas (muzikinė teatrinė raiška, dailė) 1 valanda siūlomas visų programų (pr. u. 2-pg. u. 4 kl.) mokiniams pagal tėvų prašymus. Pamoka vyksta grupėje (10-12 mokinių).

**Pastaba.**

45. Pradinis muzikinis formalųjį švietimą papildantis ugdymas (mušamųjų instrumentų programa):

|  |  |  |  |
| --- | --- | --- | --- |
| **Dalykai/klasė** | **1** | **2** | **3** |
| Branduolio dalykai | Muzikavimas (mušamieji instrumentai) | 1 | 2 | 2 |
| Solfedžio | 1 | 2 | 2 |
|  | Jaunučių pučiamųjų instrumentų orkestras?? | 1 |
| **Maksimalus pamokų skaičius** |  | **3** | **5** | **5** |
| Pasirenkamasis dalykas | Muzikinė teatrinė raiška, dailė, choras, chorinis dainavimas | 1 |

46. Pagrindinis muzikinis formalųjį švietimą papildantis ugdymas (mušamųjų instrumentų programa):

|  |  |  |  |
| --- | --- | --- | --- |
| **Dalykai/klasė** | **1** | **2** | **3** |
| Branduolio dalykai | Muzikavimas (mušamieji instrumentai) | 2 | 2 | 2 |
| Solfedžio | 2 | 2 | 2 |
| Muzikos istorija | 1 | 1 | 1 |
| Pučiamųjų instrumentų orkestro grupė (mušamieji instrumentai)  | 1 |
| **Maksimalus pamokų skaičius** |  | **6** | **6** | **6** |
| Pasirenkamasis dalykas | Muzikinė teatrinė raiška, dailė, choras, chorinis dainavimas | **1** |

**Pastaba.** Pasirenkamasis dalykas (muzikinė teatrinė raiška, dailė, choras, chorinis dainavimas) 1 valanda siūlomas visų programų (pr. u. 2-pg. u. 4 kl.) mokiniams pagal tėvų prašymus. Pamoka vyksta grupėje (10-12 mokinių).

**Pastaba.** Mokytojui įvertinus mokinio gebėjimus, pr. u. 1 kl. mokiniai nuo II pusmečio gali lankyti jaunučių pučiamųjų instrumentų orkestrą. Nelankantys jaunučių pučiamųjų instrumentų orkestro privalo lankyti jaunučių chorą (**nuo pr. u.1 kl. I pusmečio).**

**Pastaba.** Pučiamųjų instrumentų orkestro grupės (mušamieji instrumentai) užsiėmimai vyksta pagal pavaduotojui ugdymui pateiktą individualių pamokų tvarkaraštį.

**Pastaba**. Pagrindinio ugdymo 1-4 klasių mokiniai privalo lankyti pučiamųjų instrumentų orkestrą.

**Pastaba.** Mokytojui įvertinus mokinio gebėjimus, mokiniai gali lankyti mokomąjį kolektyvą- simfoninį orkestrą.

47. Išplėstinio meninio ugdymo programa:

|  |  |  |
| --- | --- | --- |
| **Dalykai/klasė** | **1** | **2** |
| Branduolio dalykai | Muzikavimas (pasirinktu instrumentu) | 1 | 1 |
| **Maksimalus pamokų skaičius** |  | **1** | **1** |
| Pasirenkamasis dalykas | Muzikinė teatrinė raiška, dailė, choras | **1** |
| Branduolio dalykai |  |
| Tapyba | 0,5 | 0,5 |
| Piešimas | 0,5 | 0,5 |
| **Maksimalus pamokų skaičius** |  | **1** | **1** |
| Pasirenkamasis dalykas | Muzikinė teatrinė raiška, dailė, choras, orkestras | **1** |

**Pastaba.** Pasirenkamasis dalykas (muzikinė teatrinė raiška, dailė, choras) 1 valanda siūlomas mokiniams pagal tėvų prašymus. Pamoka vyksta grupėje (10-12 mokinių).

**Pastaba.** Išplėstinio ugdymo programos (pučiamųjų, liaudies instrumentų, akordeono) mokiniai lanko pasirinkto instrumento mokomąjį kolektyvą - orkestrą.

48. Mokomieji kolektyvai:

48.1. kanklininkų ansamblis - 2 val.

48.2. fleitų ansamblis – 1 val.

48.3. fortepijoniniai ansambliai – 1 val.

48.4. birbynininkų ansamblis -2 val.

48.5. styginių instrumentų ansambliai – 2 val.

48.6. akordeonų trio ansamblis – 1 val.

# Pastaba. Kanklininkų ansamblis skiriamas liaudies instrumentų programos gabiems liaudies instrumentų programos (kanklių) mokiniams.

**Pastaba.** Esant finansinėms galimybėms skiriamos valandos ansambliams, kurių sudėtyje yra ne mažiau 3-6 mokiniai ir skiriama ne daugiau kaip 1 kontaktinė valanda.

**Pastaba.** Esant finansinėms galimybėms skiriamos valandos (1-2 kontaktinių val.) konkursinėms programoms iki konkurso likus 1 mėnesiui (valandos skiriamos vienam mėnesiui).

# V. UGDYMO PROGRAMŲ ĮGYVENDINIMAS

49. Sudarant mokyklos ugdymo planą atsižvelgiama į siūlomoms programoms skirtą valandų skaičių, mokinių poreikius, mokyklos finansines galimybes ir steigėjo skiriamas lėšas.

50. Mokiniams, išklausiusiems dalį pradinio ar pagrindinio, išplėstinio ugdymo kursą, išduodamas mokyklos mokymosi pasiekimų pažymėjimas (mokiniui pageidaujant).

51. Mokiniams, baigusiems Meno mokyklą (FŠPU programas), išduodami Lietuvos Respublikos Neformaliojo vaikų švietimo pažymėjimai.

52. Mokiniams, baigusiems NŠ (meno mėgėjų, ankstyvojo meninio ugdymo) programas, išduodamas mokyklos mokymosi pasiekimų pažymėjimas.

53. Mokiniui nutarus pasirinkti kitą mokymosi programą ar nelankyti Meno mokyklos tėvai pateikia prašymą mokyklos administracijai ir mokinys perkeliamas arba išbraukiamas iš mokinių sąrašų nuo kito mėnesio 1 d.

54. Visų FŠPU pradinio ir pagrindinio ugdymo programų mokiniai privalo mokytis ugdymo plane numatytų pagrindinių dalykų (**žr. ugdymo programų lenteles**).

55. Mokiniai, nuo ugdymo plane, ugdymo programoms numatytų privalomų mokomųjų kolektyvų (chorai, orkestrai) atleidžiami pateikus gydytojo med. pažymą.

**VI. MOKINIŲ PASIEKIMŲ IR PAŽANGOS VERTINIMO ORGANIZAVIMAS, KĖLIMAS Į AUKŠTESNIĄJĄ KLASĘ**

56. Mokinių pasiekimai vertinami pusmečiais.

57. Privalomos vykdyti atsiskaitymo formos: techninis atsiskaitymas (gamos, etiudai, chorinės partijos, vokalizės), akademiniai atsiskaitymai (koncertai, darbų parodos), baigiamieji egzaminai.

58. Muzikinių mokomųjų dalykų programų privalomi atsiskaitymai vyksta:

59.1. I techninis atsiskaitymas (gamos, etiudai, chorinės partijos, vokalizės) – spalio-lapkričio mėnesiais (įvertinimus įrašant el. dienyne TAMO);

59.2. II techninis atsiskaitymas (gamos, etiudai, chorinės partijos, vokalizės) – vasario-kovo mėnesiais (įvertinimus įrašant el. dienyne TAMO).

59.3. Akademiniai atsiskaitymai – gruodžio ir gegužės mėnesiais (įvertinimus įrašant el. dienyne TAMO);

59.4. Atsiskaitymuose dalyvauja visų FŠPU mokomųjų programų pr. u. 2 - pg. u. 3 klasių mokiniai.

60. Baigiamieji egzaminai organizuojami vadovaujantis baigiamųjų (pagrindinio mokomojo dalyko, solfedžio, muzikos istorijos, antrojo instrumento (fortepijono), dailėtyros) egzaminų organizavimo ir vykdymo tvarkos aprašu, patvirtintu mokyklos direktoriaus 2019 m. spalio 10 d. įsakymu Nr. V-207.

61. Mokinys per pusmetį įvertinamas ne mažiau kaip 3 kartus.

62. Metinis pažymys vedamas iš abiejų pusmečių pažymių aritmetinio vidurkio principu. Esant aritmetiniam vidurkiui po kablelio lygiai 5 dešimtosioms apvalinama mokinio naudai.

63. Mokinių pasiekimų ir pažangos vertinimas:

|  |  |  |  |  |
| --- | --- | --- | --- | --- |
| **Programa** | **Klasė** | **Vertinimas** | **Įsivertinimas** | **Pastabos** |
| Visos mokomųjų dalykų (fortepijono, akordeono, styginių, liaudies, pučiamųjų, mušamųjų instrumentų, chorinio dainavimo, dailės, solinio dainavimo, chorinio dainavimo antras instrumentas, pasirinktas antras instrumentas, programos | Pradinio ugdymo 1 klasė  | Įskaita | Mokytojų parengtos individualios mokinių mokymosi pasiekimų įsivertinimo/ vertinimo sistemos (aprašai) | Visi mokomieji dalykai |
| Visos mokomųjų dalykų (fortepijono, akordeono, styginių, liaudies, pučiamųjų, mušamųjų instrumentų, chorinio dainavimo, dailės, solinio dainavimo, chorinio dainavimo antras instrumentas, pasirinktas antras instrumentas) programos | Pradinio ugdymo 2-3, pagrindinio ugdymo 1-4 klasės | 10 balų sistema | Visi mokomieji dalykai |
| Orkestrai, orkestrų grupės, ansambliai. | Pradinio ugdymo 1-3, pagrindinio ugdymo 1-4 klasės | Liaudies instrumentų orkestras, orkestrų grupės, ansambliai:pr.u. 2-3 kl., pg.u. 1-4 kl. vertinami 10 balų sistema(kiti orkestrai, orkestrų grupės, ansambliai pr. u. 2-3 kl., pg, u. 1-4 kl. įskaita) | - |
| Chorai | Įskaita |
| Pasirenkamieji dalykai (muzikinė teatrinė raiška, choras, dailė, chorinis dainavimas) | Pradinio ugdymo 1-3, pagrindinio ugdymo 1-4 klasės | Įskaita | - |
| Dailės programa (muzikos instrumento pažinimas) | Pradinio ugdymo 1-3, pagrindinio ugdymo 1-4 klasės | 10 balų sistema |  | - |
| Išplėstinio meninio (muzikos, dailės) ugdymo programa | 1-2 klasės | Įskaita | Mokytojų parengtos individualios mokinių mokymosi pasiekimų įsivertinimo/ vertinimo sistemos (aprašai)  | Visi mokomieji dalykai |

64. Mokiniai, nuo pr. u. 2 klasės iki pg. u. 4 klasės, besimokantys pagrindinėse ugdymo programose, dalyvavę rajoniniuose, respublikiniuose ir tarptautiniuose festivaliuose, konkursuose, eksponavę savo darbus parodose, pasirodę įvairiuose mokyklos renginiuose, gali būti vertinami įrašant pažymį el. dienyne TAMO ir pažymint vertinimo paskirtį.

65. Baigiamieji egzaminai vykdomi sausio, kovo, balandžio, gegužės mėnesiais, mokyklos direktoriaus įsakymu patvirtintu tvarkaraščiu. Baigiamųjų egzaminų įvertinimai surašomi el. dienyne TAMO.

66. I, II pusmečių ir metiniai įvertinimai įrašomi el. dienyne TAMO Mokinių mokymosi pasiekimų apskaitos suvestinėje.

67. Egzaminų pažymiai įrašomi į Lietuvos Respublikos Neformaliojo vaikų švietimo pažymėjimą.

68. Mokytojų tarybos sprendimu, mokiniams, neįvykdžiusiems mokomųjų dalykų programos, nedalyvavusiems perklausose, darbų peržiūrose, neleidžiama laikyti baigiamųjų egzaminų, išduodant mokyklos mokymosi pasiekimų pažymėjimą.

69. Neatestuotas mokinys, kurio dalyko mokėjimas per pusmetį yra neįvertintas, kuris per pusmetį yra praleidęs be pateisinamos priežasties 1/3 pamokų.

70. Papildomas darbas, kai mokiniui skiriamos užduotys likviduoti atsilikimą moksle iki rugpjūčio 30 d.

71. Mokiniai, turintys visų mokomųjų dalykų patenkinamus metinius ir atsiskaitymų įvertinimus, keliami į aukštesnę klasę.

72. Mokinys gali būti keliamas klase aukščiau mokslo metų pabaigoje, tėvams parašius prašymą ir mokytojo raštišku teikimu apie mokinio pasiekimus ir pažangą (rekomendaciją).

73. Dėl mokinių kėlimo klase aukščiau, mokomojo dalyko programos keitimo svarstoma mokytojų tarybos posėdyje.

74. Mokiniai į aukštesnę klasę keliami mokyklos direktoriaus įsakymu.

75. Jei mokinys keliamas klase aukščiau, tai baigiant Meno mokyklą jam valandos skaičiuojamos už mokymosi metus.

76. Mokinių, turinčių kai kurių ugdymo dalykų nepatenkinamus metinius arba atsiskaitymų įvertinimus, kėlimą į kitą klasę svarsto mokytojų taryba, skiria papildomus darbus, nustato jų trukmę, atsiskaitymų datą.

1 priedas

**Neformaliojo švietimo programų vykdymas Meno mokykloje**

**Neformalusis vaikų švietimas (NŠ) –** skirtas tenkinti mokinių pažinimo, ugdymosi ir saviraiškos poreikius, padėti jiems tapti aktyviais visuomenės nariais.

**Neformaliojo švietimo programa** – mokytojo parengta (vadovaujantis Neformaliojo švietimo programų kriterijų aprašu, patvirtintu Švietimo ir mokslo ministro 2011 m. liepos 5 d. įsakymu Nr. V-1214) ir neformaliojo švietimo metodais įgyvendinama programa

**Ankstyvasis meninis ugdymas –** 1-4 metų neformaliojo švietimo ugdymo programa, pagal kurią ugdomi ikimokyklinio amžiaus vaikai (2-6 metų).

**Meno mėgėjų ugdymas –**1-4 metų neformaliojo švietimo ugdymo programa, skirta anksčiau muzikos, dailės nesimokiusiems, vyresniems nei 12 metų mokiniams, kurią baigus išduodami mokyklos mokymosi pasiekimų pažymėjimai.

**Pastaba.** Meno mokyklą baigusieji mokiniai, esant finansinėms galimybėms, gali mokytis meno mėgėjų ugdymo programoje, bet pasirenkant kitą mokymosi programą, nei yra baigę.

1. Meno mėgėjų ugdymo programa:

|  |  |  |  |  |
| --- | --- | --- | --- | --- |
| **Dalykas** | **1** | **2** | **3** | **4** |
| Pagrindinis dalykas | Muzikavimas pasirinktu instrumentu  | 1 | 1 | 1 | 1 |
| **Maksimalus pamokų skaičius** |  | **1** | **1** | **1** | **1** |

**Pastaba.** Meno mėgėjų (MMU) ugdymo programos mokiniai, pageidaujantys lankyti solfedžio, muzikos istorijos pamokas, mokomąjį kolektyvą, rašo prašymą mokyklos direktoriui. Pamokos organizuojamos kartu su FŠPU programos mokinių grupėmis.

**Pastaba.** Esant finansinėms galimybėms gabiems MMU programos mokiniams gali būti skiriamos antrojo instrumento kontaktinės valandos (0,5 val.).

2. Ankstyvojo meninio ugdymo programa:

|  |  |  |  |  |
| --- | --- | --- | --- | --- |
| **Dalykai/Klasė** | **1** | **2** | **3** | **4** |
| Pagrindiniai dalykai | Dainavimas  | 1 | 1 | 1 | 1 |
|  | Ritmika | 1 | 1 | 1 | 1 |
|  | Teatro raiška | 1 | 1 | 1 | 1 |
|  | Dailės raiška | 1 | 1 | 1 | 1 |
| **Maksimalus pamokų skaičius** |  | **4** | **4** | **4** | **4** |

3. Mokinių pasiekimų ir pažangos vertinimas:

|  |  |  |  |
| --- | --- | --- | --- |
| Ankstyvojo meninio ugdymo programa | - | Formuojamasis vertinimas | Nesiejamas su pažymiu, jo tikslas padėti ugdyti kompetencijas |
| Meno mėgėjų programa | 1-4 klasė | ĮskaitaMokytojų parengtos individualios mokinių mokymosi pasiekimų įsivertinimo/vertinimo sistemos (aprašai) | Muzikavimas |

2 priedas

**UGDYMO ORGANIZAVIMAS KARANTINO, EKSTREMALIOS SITUACIJOS, EKSTREMALAUS ĮVYKIO AR ĮVYKIO, KELIANČIO PAVOJŲ MOKINIŲ SVEIKATAI IR GYVYBEI, LAIKOTARPIU** **AR ESANT APLINKYBĖMS MENO MOKYKLOJE, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU**

1. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei (toliau – ypatingos aplinkybės), laikotarpiu ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (vyksta remonto darbai mokykloje ir kt.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas).

2. Mokyklos direktorius, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso būdu, priima sprendimus:

2.1. laikinai koreguoti ugdymo proceso įgyvendinimą:

2.1.1. keisti nustatytą pamokų trukmę;

2.1.2. keisti nustatytą pamokų pradžios ir pabaigos laiką;

2.1.3. ugdymo procesą perkelti į kitas aplinkas;

2.1.4. priimti kitus aktualius ugdymo proceso organizavimo sprendimus, mažinančius/šalinančius pavojų mokinių sveikatai ir gyvybei.

3. Mokymas nuotoliniu būdu organizuojamas vadovaujantis Lietuvos Respublikos švietimo, mokslo ir sporto ministro 2020 m. liepos 2 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“.

4. Organizuojant mokymą nuotoliniu būdu mokykla:

4.1. įvertina, ar visi mokiniai gali dalyvauti ugdymo procese pasirinkta kita mokymo forma ir būdu.

4.2. nesant galimybių ugdymo proceso organizuoti mokykloje, ugdymo proceso organizavimą laikinai perkeliama į kitas saugias patalpas.

4.3. skiria ne mažiau kaip 50 procentų ugdymo procesui numatyto laiko (per savaitę ir (ar) mėnesį) sinchroniniam ugdymui, ir ne daugiau 50 procentų – asinchroniniam ugdymui.

4.4. pertvarko pamokų tvarkaraštį, pritaikydama jį ugdymo procesui organizuoti nuotoliniu mokymo būdu.

4.5. susitaria su mokytojais dėl tarpdalykinio bendradarbiavimo, ugdymo turinio integracijos.

4.6. susitaria, kaip bus skiriamos mokymosi užduotys, kaip pateikiama ugdymui(si) reikalinga medžiaga ar informacija.

4.7. numato planą, kaip pasibaigus ypatingoms aplinkybėms grįžti prie įprasto ugdymo proceso organizavimo.

Suderinta

Mokyklos taryba, 2022-08-30 protokolas Nr. 3